open-index/open-wikipedia-markdown huggingface dataset:
Výhybka

náhľad|Výhybka na železnici
**Výhybka** je zariadenie na železničnom zvršku, ktoré rozvetvuje koľaj a umožňuje bez prerušenia jazdy koľajovému vozidlu prechod z jednej koľaje na druhú.

Medzi tri hlavné časti výhybky patria:
# Výmena s hrotnicami a výmeníkom. Má pohyblivé jazyky opierajúce sa o opornicu.
# Spojovacie koľaje.
# Srdcovka s prídržnicami. Ide o prestaviteľnú časť výhybky s pohyblivými hrotmi srdcovky.

Odvratná výhybka je výhybka, ktorá tvorí bočnú ochranu jazdnej cesty, pričom jej odvratná poloha je podmienkou pre postavenie príslušnej jazdnej cesty. Samovratná výhybka je výhybka vybavená zariadením na samovratnú činnosť výmen. Výhybky sa prestavujú ručne, na mieste, alebo pomocou prestavníkov, mechanickým prestavníkom alebo elektromotorickým. Môžu mať kontrolu polohy jazykov a priľahnutia. Podľa stupňa zabezpečenia, a stupňa odbočenia majú predpísané rýchlosti prejazdu, obyčajne od 40 km/h  až do 160 km/h. 

Druhy výhybiek podľa geometrického usporiadania a zložitosti: 
* jednoduchá (pravá, ľavá)
* obojstranná 
* štíhla 
* oblúková 
* križovatková (celá alebo polovičná)

## Referencie

Kategória:Železničné technológie
Stanica

**Stanica** môže byť:
*v doprave:
**železničná stanica
**autobusová stanica (a) miesto s viacerými autobusovými zastávkami – najmä prímestskej a diaľkovej dopravy – s príslušnými objektmi na prevádzku, b) budova na tomto mieste vybavená na riadenie dopravy)
**miesto (s príslušnými zariadeniami), na ktorom zvykne zastavovať iný hromadný dopravný prostriedok (najmä dráha), resp. budova na tomto mieste vybavená na riadenie dopravy, pozri napr. stanica lanovky, stanica metra, stanica dostavníka
*účelové pracovisko či oddelenie, pozri napr. meteorologická stanica, hasičská stanica, vysielacia stanica, vojenská stanica
*hovorovo: verejne vysielajúci televízny kanál
*skrátene: pracovná stanica (workstation)
*veľké zariadenie (prístroj alebo sústava prístrojov)
*zastarano: pôsobisko, najmä učiteľa alebo farára, pozri pôsobisko
*v archeológii: miesto, na ktorom sídlili ľudia v paleolite a mezolite, pozri stanica (pravek)
*sídelná jednotka v Rusku, pozri stanica (kozáci)
Železnica s normálnym rozchodom

[náhľad|Koľajová splietka rozchodov 1 000, 1 435 a  v závode [Škoda Plzeň]]

**Železnica s normálnym rozchodom** je železnica s rozchodom koľají  (4 stopy 8 ½ palca).

Je dnes štandardom na približne 60 % železníc vo svete, vrátane väčšiny železničných správ v Európe (mimo železníc v Portugalsku, Španielsku [], Fínsku, štátov SNŠ []). 

Vo väčšine krajín však existuje viacero tzv. „úzkorozchodných“ tratí, t. j. s rozchodom koľaje menším ako , najčastejšie v rozsahu 600. Zväčša však majú len miestny, či turistický charakter a dosahujú dĺžku len niekoľkých kilometrov.

Normálny rozchod sa často používa aj ako rozchod električkových koľají (na Slovensku v Košiciach, v Česku všetky električkové siete).

## Pozri aj
* Širokorozchodná železnica
* Úzkorozchodná železnica

## Iné projekty

## Externé odkazy
* Prehľad železničných tratí Slovenska všetkých rozchodov, vrátane zrušených a plánovaných

Kategória:Železnica
Pavol Palkovič

Prof. PhDr. **Pavol Palkovič**, DrSc. (*14. jún 1930, Kúty† 7. apríl 2009, Bratislava) bol slovenský teoretik drámy a literatúry.

## Životopis
Gymnázium navštevoval v Skalici a v Malackách (19411949). Po absolvovaní štúdia na Filozofickej fakulte Univerzity Komenského v Bratislave (odbor slovenský – anglický jazyk a literatúra) nastúpil cestu vysokoškolského pedagóga na Katedre slovenského jazyka a literatúry na Vysokej škole pedagogickej (výchova stredoškolských učiteľov) a  Vyššej pedagogickej škole (výchova učiteľov pre 1. a 2. stupeň základných škôl) v Bratislave (19531960). V rokoch 19601975 pôsobil na Pedagogickej fakulte UK v Trnave, kde sa habilitoval na docenta pre teóriu a dejiny slovenskej literatúry. V roku 1975 prešiel na nové pracovisko – na Katedru divadelnej a filmovej vedy Divadelnej fakulty Vysokej školy múzických umení v Bratislave (19752000). Tu získal hodnosť doktora vied o umení (DrSc) a titul univerzitný profesor pre teóriu a dejiny slovenskej drámy a divadla (1987). Externe vyučoval na Filozofickej fakulte UK v Bratislave. V rokoch 19942002 pracoval na čiastočný úväzok v Kabinete divadla a filmu Slovenskej akadémie vied. K životnému jubileu bol vyznamenaný zápisom do knihy najvýznamnejších osobností SAV za rok 2000. 

Na pôde Slovenskej akadémie vied vykonával funkciu predsedu Komisie pre udeľovanie vedeckej hodnosti doktora vied o umení (DrSc) v odbore teória a dejiny divadla. Na Trnavskej univerzite v Trnave prednášal v prvých rokoch jej existencie (19941996). Podobne stál pri začiatkoch Univerzity sv. Cyrila a Metoda v Trnave (september 1996), kde pôsobil na Katedre slovenského jazyka a literatúry Filozofickej fakulty. V roku 2004 mu Konferencia biskupov Slovenska udelila cenu patróna umelcov Fra Angelica za prínos ku kresťanským hodnotám v oblasti kultúry.

Dr. Palkovič začal publikovať už v študentských rokoch. Okruh jeho záujmov zahŕňal všetky literárne žánre, postupne sa vyhraňoval smerom k domácej a  inonárodnej dráme (s dominanciou dramatickej tvorby J. G. Tajovského) a cez ňu k audiovizuálnym médiám (divadlo, rozhlas, televízia). Tematické i druhové zameranie Palkovičovej výskumnej práce  naznačujú samotné názvy výberu knižných publikácií: *Epika a dráma, javisková a rozhlasová hra* (1974), monografia *[[Jozef Gregor Tajovský]], realistický dramatik slovenskej predprevratovej dediny* (1972), *Dialógy s Tajovským* (1982),  *Interpretácia klasiky v súčasnom divadle* (1985),  *Cestami rozhlasovej hry I. II.*  (1986), *Život drámy a duchovný rozmer divadla* (1999), *Sprítomňovanie klasiky* (2005). Publikoval tiež desiatky štúdií z teórie a dejín drámy, divadla, rozhlasovej hry, stovky kritických analýz, úvah, článkov a recenzií umeleckých výkonov v oblasti literatúry a dramatickej tvorby.

## Referencie

Kategória:Slovenskí literárni vedci
Kategória:Slovenskí pedagógovia
Kategória:Osobnosti z Kútov
Kategória:Absolventi Filozofickej fakulty Univerzity Komenského v Bratislave
Kategória:Pracovníci Slovenskej akadémie vied
Veľký Manchester

**Veľký Manchester** () je metropolitné grófstvo a ceremoniálne grófstvo v anglickom regióne North West England.

Grófstvo sa skladá z desiatich okresov: Manchester, Stockport, Tameside, Oldham, Rochdale, Bury,Bolton, Wigan, Salford a Trafford.

Hraničí s niekoľkými grófstvami, a to s grófstvom Cheshire (na juhu a juhozápade), s Derbyshire (na juhovýchode), s West Yorkshire (na severovýchode), s Lancashire (na severe) a s Merseyside (na západe).

## Iné projekty


Kategória:Grófstva v Anglicku
Merseyside

**Merseyside** je metropolitné grófstvo a ceremoniálne grófstvo v anglickom regióne North West England. 

Grófstvo sa skladá z piatich okresov: Liverpool, Sefton, Knowsley, St. Helens a Wirral. Názov nesie podľa rieky Mersey. Rozloha grófstva je  a hraničí s grófstvami Lancashire (na severovýchode), Veľký Manchester (na východe), Cheshire (na juhu a juhozápade) a na západe sa nachádza Írske more.

## Iné projekty

## Externé odkazy
* Stránka grófstva


Kategória:Grófstva v Anglicku
South Yorkshire

**South Yorkshire** je metropolitné grófstvo a ceremoniálne grófstvo v anglickom regióne Yorkshire and the Humber. 

Grófstvo sa skladá zo štyroch okresov, a to Sheffield, Rotherham, Doncaster a Barnsley. Hraničí s grófstvami  Derbyshire (na západe a juhozápade), West Yorkshire (na severozápade), North Yorkshire (na severe), East Riding of Yorkshire (na severovýchode), Lincolnshire (na východe) a Nottinghamshire (na juhovýchode).

## Iné projekty


Kategória:Grófstva v Anglicku
Václav Hrabě

**Václav Hrabě** (* 13. jún 1940, Příbram – † 5. marec 1965, Praha) bol český básnik a čiastočne prozaik, jediný v Česku významný predstaviteľ hnutia Beat generation, ktoré vzniklo v USA.

Hrabě sa narodil v Příbrami ako syn železničiara Jana Hraběte a Magdaleny rodenej Kalinovej, mladosť prežil v Lochoviciach blízko Berouna. Na strednú školu chodil v Hořoviciach (ukončil ju maturitou v roku 1957). Študoval český jazyk a dejepis na Vysokej škole pedagogickej v Prahe, ktorú absolvoval v roku 1961. Po vysokej škole nastúpil na vojenskú službu a po návrate z nej striedal zamestnania; pracoval ako pomocný robotník, vychovávateľ na učňovskom internáte, knihovník v Mestskej ľudovej knižnici a tiež ako lektor poézie v časopise *Tvář*. Až na jeseň 1964 zohnal učiteľské miesto v Prahe 5. 

Vo februári 1962 sa oženil a v auguste sa mu narodil syn Jan, v roku 1964 sa však rozviedol.

Tvorba Václava Hrabě, rovnako ako ostatných beatnikov, úzko súvisela s jazzovou a bluesovou hudbou. Sám autor sa učil hrať na niekoľko hudobných nástrojov, medzi inými klarinet a saxofón, a koncertoval so študentskými kapelami.

Osobne sa stretol s americkým básnikom Allenom Ginsbergom a napísal s ním rozhovor (v roku 1965 pri príležitosti jeho vystúpenia v Prahe).

Hrabětove básne sa za jeho života nedočkali ani jedného knižného vydania, všetky súbory vychádzali až posmrtne, pretože autor tragicky zomrel vo veku nedožitých dvadsaťpäť rokov, keď sa otrávil oxidom uhoľnatým. Je pochovaný v Lochvoviciach.

## Dielo

Okrem básní a menších próz napísal pravdepodobne aj jednu divadelnú hru, ktorá sa však nikdy nenašla. Z jeho prozaických diel sa zachovala iba poviedka *Horečka*.

Autor debutoval roku 1962 v časopise *Univerzita Karlova* a vo vojenskom periodiku *Zápisník*. Básňami a publicistikou tiež prispieval do *Tváře*, ktorú redigoval.

V rokoch 1965–67 sa v litvínovskom *Docela malém divadle* jeho básne stali podkladom pre poetické pásmo **Stop-time** (v roku 1967 vyšlo aj knižne) a niektoré boli aj zhudobnené, napríklad Vladimírom Mišíkom (platňa *Pár tónů, které přebývají* z roku 1989).

Verše pôsobia veľmi autenticky, k čomu prispieva aj voľný verš, ktorým sú písané.

* *Horečka*, časopisecky 1967, knižne 1994 – jediná zachovaná poviedka
* *Stop-time*, 1969
* *Blues v modré a bílé*, 1977&nbsp;–&nbsp;ed. Jaromír Pelc
* *Korunovační blues*, 1981&nbsp;–&nbsp;Dilia
* *Černé nebe nad městem*, 1985&nbsp;–&nbsp;PmD Publ. Munich&nbsp;–&nbsp;Germany (Poezie mimo domov) 
* *Blues pro bláznivou holku*, 1990 – zobrané vydanie básní z rukopisov, ktoré pripravili Jaromír Pelc, Miroslav Kovářík a básnikov syn Jan Miškovský
* *Blues*, 1995
* *Margot* – divadelná hra, ktorej rukopis sa neskôr stratil

## Externé odkazy
* životopis na serveri penkavcivrch.cz 
* vaclav-hrabe-mrtvi-milovat-nemohou.html
* Esej o V. Hrabětovi na webe Divoké víno 
* Noche en Praga (Václav Hrabě)                           ]

Kategória:Českí básnici
Kategória:Beat generation
Kategória:Osobnosti z Příbramu
West Midlands (grófstvo)

**West Midlands** je metropolitné a ceremoniálne grófstvo v anglickom regióne West Midlands.

Grófstvo pozostáva zo siedmych okresov: Wolverhampton, Dudley, Walsall, Sandwell, Birmingham, Solihull, Coventry. 

Najväčším mestom je Birmingham, ďalšie veľké mestá sú Wolverhampton a Coventry. Celé grófstvo má vysoký stupeň urbanizácie a do značnej miery je tvorené najmä týmito mestami. Birmingham s Wolverhamptonom, Black Country a Solihullom spolu tvoria najväčšie súmestie Veľkej Británie (okrem Londýna).

## Iné projekty

## Zdroj
* 


Kategória:Grófstva v Anglicku
Tyne and Wear

**Tyne and Wear** je metropolitné grófstvo a ceremoniálne grófstvo v anglickom regióne North East England.

Grófstvo sa skladá z piatich okresov: Gateshead, Newcastle upon Tyne, North Tyneside, South Tyneside, Sunderland. Na východe grófstvo obmýva Severné more, na severe hraničí s grófstvom Northumberland a na juhu zase s grófstvom Durham.

## Iné projekty


Kategória:Grófstva v Anglicku
West Yorkshire

**West Yorkshire** je metropolitné a ceremoniálne grófstvo v anglickom regióne Yorkshire and the Humber. Približne zodpovedá jadru West Riding of Yorkshire tradičného grófstva Yorkshire.

Grófstvo sa skladá z piatoch okresov, a to Leeds, Wakefield, Kirklees, Calderdale a Bradford. Hraničí s grófstvami Derbyshire (na juhu), Greater Manchester (na juhozápade), Lancashire (na severozápade), North Yorkshire (na severe a východe) a South Yorkshire (na juhovýchode).

## Iné projekty


Kategória:Grófstva v Anglicku
Berkshire

**Berkshire** môže byť:

* grófstvo v Spojenom kráľovstve, pozri Berkshire (grófstvo)
* earlstvo v Spojenom kráľovstve, pozri earl z Berkshire
* Berkshire (New York) v USA
* Berkshire (Vermont) v USA
* Berkshire county (Massachusetts) v USA
* pohorie a hornatú rekreačnú oblasť v štáte Massachusetts v USA, pozri The Berkshires
* typ parnej lokomotívy s označením 2-8-4 podľa Whyta
* firma, pozri Berkshire Hathaway
Bedfordshire

**Bedfordshire** je nemetropolitné a ceremoniálne grófstvo v anglickom regióne East of England. Hlavné mesto grófstva je Bedford.

Bedfordshire hraničí s grófstvami Cambridgeshire (na severovýchode), Northamptonshire (na severe), Buckinghamshire (na západe) a s Hertfordshire (na juhovýchode)

## Geografia
Najjužnejší koniec grófstva je časť kriedovcového hrebeňa známeho ako Chiltern Hills. Pozostatkom je časť širokého povodia rieky River Great Ouse.

Bedfordshireské skaly sú väčšinou ílovité a pieskovcovité z obdobia jury a kriedy.

## Iné projekty

## Zdroj
* 


Kategória:Grófstva v Anglicku
Berkshire (grófstvo)

**Berkshire** (IPA:  aalebo ; niekedy skrátene **Berks**) je nemetropolitné, ceremoniálne a tradičné grófstvo v južnom Anglicku. Je známe aj ako **Royal Berkshire**, pričom tento titul sa stal oficiálnym v 30. rokoch 20. storočia.

Skladá sa zo šiestich okresov: West Berkshire, Reading, Wokingham, Bracknell Forest, Windsor and Maidenhead a Slough. Berkshire hraničí s okresmi Oxfordshire, Buckinghamshire, Surrey, Wiltshire a Hampshire.

## Iné projekty

Kategória:Grófstva v Anglicku
Cheshire

**Cheshire** môže byť

* grófstvo v Anglicku, pozri Cheshire (grófstvo)
* Cheshire (Connecticut) v USA
* Cheshire (Massachusetts) v USA
* Cheshire (Ohio) v USA
* názov vlaku, ktorý premával medzi Bostonom a White River Junction v štáte Massachusetts
* komiksová postava, pozri Cheshire (komiks)

## Pozri aj
* Cheshirská mačka (Cheshire Cat)
* Cheshirský syr
Cheshire (grófstvo)

**Cheshire** (alebo historicky *Grófstvo Chesterské*) je nemetropolitné grófstvo, ceremoniálne grófstvo a tradičné grófstvo v Anglicku.


Kategória:Grófstva v Anglicku
Cornwall

**Cornwall** môže byť:
*v Spojenom kráľovstve:
**grófstvo v Anglicku, pozri Cornwall (grófstvo)
**vojvodstvo v Anglicku, pozri Cornwallské vojvodstvo
*v Kanade:
**Cornwall (Ontário)
**Cornwall Island v North West Territories
**Cornwall (Ostrov Princa Edwarda)
**Cornwall (volebný obvod), bývalý federálny volebný obvod
* na Jamajke: jeden z troch okresov ostrova, pozri Cornwall (Jamajka)
* v USA:
**Cornwall (Connecticut)
**Cornwall (New York)
**Cornwall on Hudson (New York)
**Cornwall (Pensylvánia)
**North Cornwall Township (Pensylvánia)
**West Cornwall Township (Pensylvánia)
**Cornwall (Vermont)
**Cornwall (Virgínia)
**Cornwall county (Provincia New York) (historické územie)
Cornwall (grófstvo)

**Cornwall** (po kornsky: *Kernow* prípadne *Curnow*) je nemetropolitné grófstvo, ceremoniálne grófstvo a tradičné grófstvo v Anglicku.

Časť obyvateľstva v súlade s ojedinelou historickou terminológiou považuje Cornwall za vojvodstvo a za keltskú krajinu.


Kategória:Grófstva v Anglicku
Buckinghamshire

**Buckinghamshire** (skrátene ***Bucks***) je nemetropolitné grófstvo, ceremoniálne grófstvo a tradičné grófstvo na juhovýchode Anglicka. Hlavným mesto grófstva je Aylesbury, najväčším mestom je Milton Keynes.

Územie grófstva je rozdelené na päť častí – Aylesbury Vale, Chiltern, South Bucks a Wycombe, piatou časťou je správny obvod Milton Keynes. 

Buckinghamshire susedí s grófstvom Veľký Londýn na juhovýchode, Berkshire na juhu, Oxfordshire na západe, Northamptonshire na severe, Bedfordshire na severovýchode a s Hertfordshire na východe.

## Iné projekty

## Zdroj
* 


Kategória:Grófstva v Anglicku
Cumbria

**Cumbria** je nemetropolitné grófstvo a ceremoniálne grófstvo v Anglicku.

Cumbria pokrýva tradičné grófstva Cumberland a Westmorland, plus časť Furness grófstva Lancashire a kúsok Yorkshire. 

Kategória:Grófstva v Anglicku
Devon (Anglicko)

**Devon** je nemetropolitné grófstvo, ceremoniálne grófstvo a tradičné grófstvo.

Kedysi sa nazývalo  **Devonshire**, ale dnes sa tento tvar používa už len ojedinelo a v niektorých menách a tituloch (napríklad vojvoda devonshirský).

Hlavné mesto je Exeter.


Kategória:Grófstva v Anglicku
Dorset

**Dorset** môže byť:

* grófstvo v Anglicku, pozri Dorset (grófstvo)
* dedina v USA, pozri Dorset (Vermont)
* dedina v Kanade, pozri Dorset (Ontario)
* obec v Tasmánii, pozri Dorset (Tasmania)
* college v Írsku, pozri Dorset College
* college v Kanade, pozri Dorset College (Vancouver)
* zaniknutá kultúra, pozri Dorsetská kultúra.
* odroda ovce, pozri dorsetská ovca.

## Pozri aj
* Earl dorsetský
* Markíza dorsetská
* Vojvoda dorsetský
Zoznam poslancov Bratislavského samosprávneho kraja (2001 – 2005)

**Zoznam poslancov Bratislavského samosprávneho kraja** zvolených vo volebnom období 2001-2005.

Kategória:Zoznamy poslancov Bratislavského samosprávneho kraja
Dorset (grófstvo)

**Dorset** (v minulosti aj **Dorsetshire**) je nemetropolitné grófstvo, ceremoniálne grófstvo a tradičné grófstvo v Anglicku.


Kategória:Grófstva v Anglicku
Durham (grófstvo)

**(Grófstvo) Durham**, po anglicky **(County) Durham** je nemetropolitné grófstvo, ceremoniálne grófstvo a tradičné grófstvo v Anglicku.

Kategória:Grófstva v Anglicku
East Riding of Yorkshire

**East Riding of Yorkshire** je jednostupňový celok (unitary authority) a ceremoniálne grófstvo v Anglicku.

Kategória:Grófstva v Anglicku
Derbyshire

**Derbyshire** je nemetropolitné, ceremoniálne a tradičné grófstvo v Anglicku.

Roku 1998 bolo z nemetropiltného grófstva vyčlenené mesto Derby, ktoré je teraz jednostupňový celok.


Kategória:Grófstva v Anglicku
Kategória:East Midlands
Devon

**Devon** môže byť:

* grófstvo v Anglicku, pozri Devon (Anglicko)
* mesto v USA, pozri Devon (Pensylvánia)
* odrody dobytka, pozri Devon (dobytok) a South Devon (dobytok)
* pornoherečka, pozri Devon (pornohviezda)
* jeden z Ostrovov kráľovnej Alžbety v Kanade, pozri Devon (ostrov)
* druh salámy, Devon (saláma)

## Pozri aj
* devón
* Devon Rex
* Devon Avenue
* Simone Devon
* Devon Aoki.
East Sussex

**East Sussex** (po slovensky: Východný Sussex) je nemetropolitné grófstvo a ceremoniálne grófstvo v Anglicku.


Kategória:Grófstva v Anglicku
Essex

**Essex** môže byť:
*v UK:
**grófstvo v Anglicku, pozri Essex (grófstvo)
**historické Essex (kráľovstvo)
**Essex University
*v Kanade:
**Essex county (Ontário)
**Essex (Ontário)
*v USA:
**Essex (Kalifornia)
**Essex (Connecticut)
**Essex (Illinois)
**Essex (Iowa)
**Essex (Maryland)
**Essex (Massachusetts)
**Essex (Missouri)
**Essex (New York)
**Essex county (Massachusetts)
**Essex county (New Jersey)
**Essex county (New York)
**Essex county (Vermont)
**Essex county (Virgínia)
**Essex Township (Michigan)
** jedna z viacerých lodí namorníctva USA nesúcich meno USS Essex
** lietadlová loď triedy Essex, pozri Essex (trieda lodí) 
** jedna z viacerých civilných lodí nesúcich meno Essex, pozri Essex (loď)
** značka amerických automobilov od Hudson Motor Car Company
* motor Ford Essex V4
* motor Ford Essex V6

Pozri aj:
*Essex Fells (New Jersey)
*Essex Junction (Vermont)
*Essexville (Michigan)
Essex (grófstvo)

**Essex** je nemetropolitné grófstvo, ceremoniálne grófstvo a tradičné grófstvo v Anglicku.

Meno pochádza z názvu Kráľovstva Essex (pôvodne „Kingdom of East Seaxe“) založeného okolo roku 500.


Kategória:Grófstva v Anglicku
Gloucestershire

**Gloucestershire** () je nemetropolitné, ceremoniálne a tradičné grófstvo v Anglicku.

## Iné projekty


Kategória:Grófstva v Anglicku
Meteosat

**Meteosat** je séria družíc vytvorená v rámci rovnomenného programu. Družice METEOSAT prevádzkuje medzivládna organizácia EUMETSAT. Sú to geostacionárne meteorologické družice. 

Slovo Meteosat je odvodené zo slov Meteorological Satellite, čo v preklade znamená meteorologická družica.

Družice Meteosat 1 až Meteosat 7 niesli alebo nesú prístroj MVIRI (METEOSAT Visible and Infrared Imager), čo je prístroj na snímkovanie vo viditeľnom a infračervenom žiarení.

Meteosat 8 je prvým Meteosatom druhej generácie (MSG, Meteosat Second Generation), ktorý nesie prístroj SEVIRI (Spinning Enhanced Visible and Infrared Imager) a prístroj GERB (Geostationary Earth Radiation Budget).

Na konci januára 2004 boli v prevádzke družice Meteosat 5, 6, 7 a 8. Meteosat 5 sa nachádzal nad rovníkom na 63° východnej dĺžky a monitoroval Indický oceán. Meteosat 6, 7 a 8 boli v tej dobe umiestnené nad rovníkom na Greenwichskom poludníku alebo v jeho blízkosti, pričom plnili rozdielne funkcie (operativne, záložné, pomocné). Meteosat 6 bol v móde „rýchleho snímkovania“ ('rapid scan' mode) a poskytoval obmedzené dáta v 10 minútovom kroku. Meteosat 7 plnil funkciu záložnej družice Meteosatu 8 a poskytuje dočasné dáta pred úplným hardvérovým prechodom používateľov dát na Meteosat 8.

## Externé odkazy
* Družice na stránkach SHMÚ
* EUMETSAT
* ESA

Kategória:Meteorologické družice
Kategória:Umelé družice Zeme
Kategória:Európske umelé družice
Herefordshire

**Herefordshire** je jednostupňový celok (ako taký formálne aj gróftsvo), ceremoniálne grófstvo a tradičné grófstvo v Anglicku.


Kategória:Grófstva v Anglicku
Malbork

**Malbork** (nem. *Marienburg*) je poľské mesto ležiace na rieke Nogat v severnom Poľsku v Pomoranskom vojvodstve známe vďaka križiackemu hradu.

## Dejiny
Okolo roku 1274 tu začal Rád nemeckých rytierov stavať hrad ako stredisko výbojov proti pohanským Prusom. V roku 1276 dostala osada, ktorá vznikla pri stavbe hradu mestské práva. V roku 1309 presídlil do Malborku veľmajster Rádu nemeckých rytierov z Milána a odvtedy sa stal Malbork trvalým sídlom veľmajstrov rádu.
 
Počas druhej svetovej vojny v roku 1945 bol hrad silno poškodený Červenou armádou počas bojov o mesto. Rekonštrukcia prebieha dodnes. V 50. rokoch namiesto rekonštrukcie *Starého Mesta* boli ruiny rozobrané a stavebný materiál sa vyvážal pravdepodobne do Varšavy, čo malo negatívny vplyv na turistický rozvoj mesta, ktoré má iba hrad, ale bez historickej mestskej časti.

## Doprava
V meste je veľký železničný uzol, námorno-riečny prístav a letisko. 

## Hospodárstvo
Mesto je strediskom obchodu, strojárskej a potravinárskej výroby.

## Pozri aj
* Hrad Malbork

## Iné projekty

## Externé odkazy
* Oficiálna stránka 


Kategória:Mestá v Pomoranskom vojvodstve
Kategória:Powiat malborski
Analeptikum

**Analeptiká** sú látky ktoré stimulujú dýchacie a obehové centrum predĺženej miechy a čiastočne zvyšujú aj psychickú aktivitu. Vyššie dávky vyvolávajú kŕče. S výnimkou xantínov sa vyskytuje vysoká toxicita u týchto liečiv. 


Kategória:Liečivá
Antitusikum

**Antitusiká** sú liečivá ktoré centrálne (opioidné a.) alebo periférne (neopioidné a.) tlmia kašeľ. Sú buď vo forme kvapiek, sirupov, alebo pastiliek. Obsahujú upokojujúce látky (napríklad med, glycerín), ktoré pôsobia priaznivo na sliznicu hrdla, chuťové prísady a malé dávky antiseptických látok. Prechodne odstraňujú škriabanie v hrdle.

Liečivá, ktoré podporujú vykašliavanie sa volajú expektoranciá.

Indikácie: 
*Suchý dráždivý kašeľ
*Oslabujúci kašel
*Pri zákroku v dolných dýchacích cestách

## Nepriaznivé účinky
Medzi nežiaducimi účinkami sa môže objaviť eufória, zmätenosť, zápcha a ospalosť. Pri užívaní liečiva s obsahom kodeínu môže vzniknúť závislosť.

## Prírodné látky a ich deriváty
*kodeín
*etylmorfín
*folkodín
*oxykodón
*glaucín

## Syntetické antitusiká
### Deriváty fenylalkylamínov
*klobutinol
### Estery kyseliny fenyloctovej
*butamirát
### Deriváty rôznych štruktúr
*prenoxdiazin
*dropropizin

## Pozri aj
*expektorans
*mukolytikum
Antihelmintikum

**Antihelmintikum** alebo **anthelmentikum** je označenie lieku proti črevným parazitom, presnejšie liečiva používaného pri liečbe helmintóz - alimentárnych nákaz ľudského tela červami.

## Halogénované fenoly
* niklofolán
* niklosamid 
* oxyklosamid
* tribromsalán

## Piperazín a jeho deriváty
* piperazín

## Zlúčeniny amidového typu
* mebendazol
* levamisol
Tiger

**Tiger** môže byť:
* tiger džungľový
* neformálny názov nemeckého ťažkého tanku Panzerkampfwagen VI Tiger
* neformálny názov nemeckého ťažkého tanku Panzerkampfwagen VI Tiger II
* verzia operačného systému Mac OS X, pozri Mac OS X v10.4
* ekonomika s výrazným hospodárskym rastom, pozri ekonomický tiger
Racemát

**Racemát** (iné názvy: **racemický konglomerát**, staršie **racemická zmes** alebo **racemická zlúčenina**; značka je prefix *DL* alebo *RS*) je zmes, v ktorej sú v rovnakom pomere zastúpené obidva enantioméry. 

Racemát je zmes enantiomérov v pomere 1:1. Pri kryštalizácii racemátu sa enantioméry /+/ a /−/ priťahujú silnejšie než enantioméry /+/ a /+/ resp. /−/ a /−/. Ide potom v podstate o zmesné kryštály. Zmes, ktorá kryštalizuje ako racemát, nie je možné rozdeliť na enantioméry. 

Racemát vzniká počas mnohých chemických reakcií, napríklad pri elektrofilnej adícii na dvojitú väzbu alkénov alebo adícii na karbonyl. 

## Referencie

Kategória:Stereochémia
Kancelár

**Kancelár** (latinsky: *cancellarius*), je oficiálny titul, ktorý sa používa väčšinou v krajinách, ktorých civilizácia je priamo či nepriamo odvodená z Rímskej ríše. V rôznych dobách a štátoch označoval a označuje veľmi rôznorodé povinnosti a nosia ho úradníci majúci rôzne hodnosti. 

Pôvodne boli kancelári (*cancellarii*) sluhovia u rímskych súdov, sedeli pri mreži alebo závore (*cancelli*) prepážky baziliky alebo súdneho dvora, ktorá oddeľovala sudcu a porotu od divákov. Za cisárstva to boli dôstojníci, ktorí chránili cisára v paláci pri vchode do jeho súkromných izieb alebo pred jeho stanom. Cisár Carinus spôsobil veľký rozruch, keď vymenoval jedného zo svojich kancelárov za rímskeho prefekta.

Okrem bežného významu prednostu kancelárie (nejakého vysokého úradu) sa slovo kancelár môže vzťahovať v rôznych krajinách na rôzne úrady:
*najvyšší predstaviteľ vlády (napr. spolkový kancelár v Nemecku či Rakúsku)
*vedúci správy univerzity
*úradník cirkevnej diecézy, ktorý má na starosti predovšetkým ich právne záležitosti
*prednosta diplomatického alebo konzulárneho zastúpenia
*v USA: sudca (alebo predsedajúci sudca) kancelárskeho súdu
Kategória:Politika
Kategória:História
Kategória:Staroveký Rím
Sieť

**Sieť** (alebo v niektorých významoch **sieťka**) môže byť:
* útvar spletený z vlákien, ktorých spojenia spravidla vytvárajú štvoruholníkové očká, najmä:
** pri love: rybárska sieť, lovecká sieť
** pri nakupovaní: nákupná sieťka
** na ochranu: sieť proti hmyzu
** na oporu: sieťka na vlasy, sieťka na batožinu, cirkusová sieť
** v športe: volejbalová sieť, tenisová sieť, bedmintonová sieť
** vo vojenstve: maskovacia sieť
** v prírode: pavúčia sieť, pozri pavučina
* rozvetvená, často sieťovitá, sústava zariadení, vedení, línií, najmä pre rozvod alebo zvod nejakých médií alebo informacií:
** inžinierske siete: vodovodná sieť, kanalizačná sieť, elektrická sieť, telefónna sieť
** v informatike:
*** počítačová sieť, bezdrôtová sieť
*** hovorovo: internet
** v doprave: dopravná sieť, železničná sieť, cestná sieť
** v pedagogike sémantická sieť
** v kartografii: kilometrová sieť
** v anatómii: tepnová sieť
** v matematike: sieť kriviek, sieť telesa, sieť plochy, súradnicová sieť
* komplex dôsledne rozmiestnených inštitúcií, budov, jednotiek, vecí či ľudí:
** sieť škôl, sieť služieb…
** televízna sieť, sieť radarových staníc…
** špionážna sieť, sieť agentov…
** prenesene: sociálna sieť
** v geodézii: geodetická sieť
** v New Age: sieť autonómnych účastníkov, spojených spoločnýcmi hodnotami alebo záujmami
* Súhvezdie Sieť
* politická strana: #SIEŤ
* názov filmu:
** Sieť (1976)
** Sieť (1995)
Čierna ruka

**Čierna ruka** (*Črna ruka*/*Црна Рука*), oficiálne **Zjednotenie alebo smrť** (*Ujedinjenje ili Smrt*), bola tajná organizácia, ktorú v máji 1911 založili srbskí nacionalisti.  Dávala si za cieľ zjednotenie všetkých Srbmi obývaných území (išlo predovšetkým o Bosnu a Hercegovinu pripojenú k Rakúsko-Uhorsku v októbri 1908). V roku 1914 mala približne 2500 členov. Mnohí z nich boli dôstojníkmi Srbskej armády. Organizácia bola tvorená 3 - 5 člennými bunkami. Hlavným cieľom bolo vykonávať predovšetkým politické vraždy. 

Zúčastnila sa na atentáte na srbského kráľa Alexandra I. aj na atentáte Gavrila Principa na následníka trónu, arcivojvodu Františka Ferdinanda d'Este, v Sarajeve 28. júna 1914, ktorý poslúžil ako zámienka na vyhlásenie vojny (pozri prvá svetová vojna).Nesprávne sa udáva, že Gavrilo Princip bol taktiež jej členom. Bol členom skupiny Mladá Bosna, ktorá s nimi  spolupracovala na atentáte.

Ako reakcia na túto organizáciu bolo založené združenie *Biela ruka*, ktoré naopak malo podporovať panovníka a dvor.

## Referencie

### Citácie


Kategória:Dejiny Srbska
Pionier

**Pionier** môže byť:
* priekopník
* prvý kolonista, osadník
* ženista, zákopník
* člen pionierskeho hnutia, v minulosti najmä niektorej z hlavných mládežníckych organizácií niektorých socialistických krajín, pozri pionierske hnutie, napr.:
** v ČSSR: Pionierska organizácia Socialistického zväzu mládeže
** v NDR: Pionierorganisation Ernst Thälmann
** v ZSSR: Všesojuznaja pionerskaja organizacija imeni Vladimira Iľjiča Lenina
* slovenský časopis pre mládež, pozri Pionier (časopis)
* príslušník skupiny starogréckych maliarov váz, pozri pionierska skupina
* značka smotanového krému, pozri Pionier (smotanový krém)
* značka bravčovej nátierky, pozri Pionier (nátierka)
* značka traktora z NDR, pozri RS01
* motocykel Jawa Pionier

## Pozri aj
* Pioneer
* Pionierska ulica
Nuklid

**Nuklid** je atóm (prípadne len jadro atómu), ktorý má určitý konkrétny počet protónov a zároveň určitý konkrétny počet neutrónov (niekedy sa dodáva, že aj určitý konkrétny energetický stav). Inými slovami je to druh atómu (prípadne len jadra atómu), kde "druh" je definovaný kombináciou konkrétneho počtu protónov a konkrétneho počtu neutrónov (a prípadne aj konkrétneho energetického stavu). 

Počet protónov v jadre akéhokoľvek atómu sa označuje aj ako protónové číslo, počet neutrónov v jadre aj ako neutrónové číslo a súčet protónového čísla a neutrónového čísla aj ako nukleónové číslo. S použitím tejto terminológie "čísiel" a termínu nuklid je možné definovať:
* chemický prvok ako súhrn nuklidov s rovnakým protónovým číslom,
* izotopy ako nuklidy s rovnakým protónovým číslom, ale odlišným počtom neutrónov (inými slovami: rôzne nuklidy toho istého chemického prvku),
* izotóny ako nuklidy s rovnakým neutrónovým číslom,
* izobary ako nuklidy s rovnakým nukleónovým číslom.

Napríklad 12C a 13C sú izotopy (uhlíka), 15N a 16O sú izotóny a 40Ar a 40K sú izobary.

Pojem nuklid sa zaviedol v roku 1950 ako rozšírenie pojmu *[[izotop]]*. 

Prvky sa v prírode vyskytujú väčšinou ako zmesi rôznych nuklidov. Napríklad uhlík sa vyskytuje ako zmes nuklidu 12C a nuklidu 13C, preto sa v tabuľkách uvádza (relatívna) atómová hmotnosť uhlíka ako 12,011 aj keď definícii zodpovedá teoretická hodnota 12,0.

## Externé odkazy

* tabuľka nuklidov (anglicky)

Kategória:Atóm
Petr Čepek

**Petr Čepek** (* 16. september 1940, Praha – † 20. september 1994, Vrchlabí) bol český herec.

V rokoch 1958 – 1962 študoval DAMU. Pôsobil v Divadle P. Bezruče v Ostrave, od roku 1965 člen Činoherného klubu v Prahe. Z divadelných rolí: Pierot (A. Vostrá Na koho to slovo padne), Vladimír (B. Hrabal Něžný barbar).   

Zomrel 20. septembra 1994 na rakovinu pankreasu vo vrchlabskej nemocnici. Pochovaný bol na cintoríne v Dolní Kalné.

## Filmografia
 
* 1961: Dva z onoho světa
* 1966: Hotel pro cizince (*Petr Hudec*)
* 1967: Konec agenta W4C prostřednictvím psa pana Foustky
* 1967: Údolí včel (*Ondřej z Vlkova*)
* 1968: Ohlédnutí (*František Černý*)
* 1969: Adelheid (*Viktor Chotovický*)
* 1969: Ezop (*Amazis*)
* 1969: Zabil jsem Einsteina, pánové (*Einstein*)
* 1970: Nahota (*Drsňák*)
* 1971: Petrolejové lampy (*Pavel*)
* 1971: Smrt černého krále (*Vili*)
* 1972: Morgiana (*Glenar*)
* 1972: Návraty (*Slávek*)
* 1974: Motiv pro vraždu (*Antonín  Benda*)
* 1975: Škaredá dědina (*Vendel*)
* 1976: Koncert pre pozostalých (*Anti*)
* 1977: Súkromná vojna (*Rub*)
* 1978: Past na kachnu (*Ladan Richter*)
* 1978: Poplach v oblacích (Orlando)
* 1978: Tajemství Ocelového města (*Filbank*)
* 1979: Diagnóza smrti (*Bártl*)
* 1980: Postřižiny (*pán de Giorgi*)
* 1980: Trhák (*produkčný*)
* 1981: Noční jazdci (*Janoušek*)
* 1981: Úpir z Feratu (*Kříž*)
* 1983: **[[Jára Cimrman ležící, spící]]** (*arcivojvoda, Nývlt*)
* 1983: O statečném kováři (Černý král)
* 1983: Putování Jana Amose (Drabík)
* 1983: Slavnosti sněženek (*mäsiar*)
* 1983: Tři veteráni (*Bimbác*)
* 1984: Prodloužený čas (*doc. Antoš*)
* 1984: Rozpuštěny a vypuštěný (*policajný riaditeľ*)
* 1984: Všichni musí být v pyžamu (*Fibich*)
* 1985: **[[Vesničko má středisková]]** (*Turek*)
* 1986: Hry pro mírně pokročilé (*Klárkin otec*)
* 1986: Kdo se boji, utíká (*Mižikár*)
* 1986: Krajina s nábytkem (*Douda*)
* 1986: Smích se lepí na paty (*Fanda*)
* 1987: Mág (*Ledvina*)
* 1988: Dobří holubi se vracejí (*strýc Karel*)
* 1988: Prokletí domu Hajnů (*Cyril*)
* 1989: Cesta na jihozápad (*O 'Brian*)
* 1989: Kainovo znamení (*Truxa*)
* 1989: Muka obraznosti (*Artl*)
* 1989: Skřivánčí ticho (*Venda*)
* 1990: Byli jsme to my? (*Koval*)
* 1990: Křížová vazba (*Grulich*)
* 1990: Svědek umírajícího času (*Jesenius*)
* 1991: Obecná škola (*Rádži Tamil*)
* 1994: Díky za každé nové ráno (*slavný spisovateľ*)
* 1994: Lekce Faust (*Faust*)

Kategória:Českí divadelní herci
Kategória:Českí filmoví herci
Kategória:Českí televízni herci
Kategória:Držitelia Českého leva
Kategória:Absolventi Akadémie múzických umení v Prahe
Kategória:Osobnosti z Prahy
Paolo Maldini

**Paolo Maldini** (* 26. jún 1968, Miláno, Taliansko) je bývalý taliansky futbalista. Je synom Cesare Maldiniho, futbalového trénera.

Po poslednom domácom zápase za klub AC Miláno 26. mája 2009 ho pri absolvovaní čestného kola časť domácich fanúšikov vypískala a začala spievať *Je len jeden [[Franco Baresi]].* Dôvodom bolo to, že ich po prehratom finálovom zápase Ligy majstrov 2004/05 s FC Liverpool (3:4 po penaltách) nazval žobrákmi a žoldniermi.

## Úspechy
* majster talianskej ligy: 1988, 1992, 1993, 1994 1996, 1999, 2004
* Coppa Italia – Taliansky pohár: 2003
* Supercoppa Italiana - Taliansky Superpohár: 1989, 1993, 1994
* Interkontinentálny pohár: 1988, 1989
* Liga majstrov UEFA: 1989, 1990, 1994, 2003, 2007
* Európsky Superpohár: 1989, 1990, 1994
* Majstrovstvá sveta: 2. miesto (1994), 3. miesto (1990)
* Majstrovstvá Európy: 2. miesto (2000), 3. miesto (1988)

## Referencie

## Iné projekty

Kategória:Talianski futbalisti
Kategória:Hráči AC Miláno
Kategória:Hráči Serie A
Kategória:Hráči Majstrovstiev Európy vo futbale 1988
Kategória:Hráči Majstrovstiev sveta vo futbale 1990
Kategória:Hráči Majstrovstiev Európy vo futbale 1996
Kategória:Hráči Majstrovstiev sveta vo futbale 1998
Kategória:Hráči Majstrovstiev Európy vo futbale 2000
Kategória:Hráči Majstrovstiev sveta vo futbale 2002
Kategória:Osobnosti z Milána
Kategória:Nositelia Radu za zásluhy Talianskej republiky
Pécs

**Pécs** (historický slovenský názov *Päťkostolie*, stredoveký latinský názov Quinque Ecclesiae, z ktorého je odvodený aj nemecký *Fünfkirchen*, srbsky *Pečuj*, chorvátsky *Pečuh*) je mesto v Maďarsku, v Baranskej župe na juhu krajiny. Žije tu 142 873 obyvateľov (1. januára 2019). Je historickým centrom regiónu Baranja.

Názov "Pécs" pochádza s najväčšou pravdepodobnosťou zo slovanského slova päť (podľa piatich mučeníkov lokalizovaných do tohto mesta). V roku 1830 sa obyvateľstvo mesta ešte skladalo spolovice z Nemcov a Bosniakov, zvyšok tvorili prevažne Maďari.

## Dejiny
V rímskej dobe vzniklo na území Panónie mesto Sopianae, ktoré patrilo k najvýznamnejším mestám provincie. V 4. storočí mesto získalo charakteristické, elipsovité hradby, pričom sa zachoval pôvodný šachovnicový pôdorys mesta. Zo 4. storočia pochádzajú kresťanské kaplnky s freskovou výzdobou, ktorá sa zachovala až do 6. storočia.

## Osobnosti mesta
* Ján Pannonius z Čazmy (* 1434 – 1472), humanistický básnik a cirkevný hodnostár 
* Farkas Molnár (* 1897 - † 1945), architekt
* Marcel Breuer (* 1902 – † 1981), architekt a dizajnér nábytku
* Victor Vasarely (* 1908 – † 1997), francúzsky maliar maďarského pôvodu
* Kató Lombová (* 1909 –  † 2003), tlmočníčka, prekladateľka
* Alojz Wawruch (* 1939 – † 1999), matematik a vysokoškolský pedagóg
* László Sólyom (* 1942), politik, bývalý prezident Maďarska
* Tvrtko Vujity (* 1972), reportér a spisovateľ
* Zoltán Gera (* 1979), maďarský futbalový reprezentant

## Partnerské mestá

## Fotogaléria

File:County Hall, Hungary Pecs 2005 June 035.jpg


## Iné projekty

## Externé odkazy
* Oficiálna stránka 


Kategória:Mestá v Maďarsku
Kategória:Európske hlavné mestá kultúry
Nikolaas Tinbergen

**Nikolaas Tinbergen** (* 15. apríl 1907, Haag, Holandsko – † 21. december 1988, Oxford, Spojené kráľovstvo) bol významný holandský biológ a etológ. V roku 1955 prijal britské štátne občianstvo. 

V roku 1973 dostal spoločne s Karlom von Frischom a Konradom Lorenzom Nobelovu cenu za fyziológiu alebo medicínu za objavy týkajúce sa organizácie a spoločenského správania živočíchov.

## Iné projekty

## Externé odkazy
http://www.nobelprize.org/nobel_prizes/medicine/laureates/1973/

Kategória:Holandskí biológovia
Kategória:Britskí biológovia
Kategória:Etológovia
Kategória:Nositelia Nobelovej ceny za fyziológiu alebo medicínu
Kategória:Britskí nositelia Nobelovej ceny
Kategória:Osobnosti z Haagu
Zaurak

**Zaurak** alebo Gama Eridani (γ Eri / γ Eridani) je hviezda s magnitúdou 2,96 v súhvezdí Eridanus.
Názov pochádza z arabského Az-Zawraq čo znamená loď.

Kategória:Bayerove objekty
Kategória:Súhvezdie Eridanus
Kategória:Červené obry
Kategória:Optické dvojhviezdy
Zavijava

**Zavijava** alebo Beta Virginis (β Vir / β Virginis) je hviezda v súhvezdí Panna. Jej vzdialenosť od Zeme dosahuje 33,3 svetelného roka.

Kategória:Bayerove objekty
Kategória:Súhvezdie Panna
Kategória:Žltobiele trpaslíky
Hipparcos

**Hipparcos** alebo **Hi**gh **P**recision **Par**allax **Co**llecting **S**atellite bol projekt Európskej kozmickej agentúry (ESA) určený na meranie paraláx a pohybu hviezd. Družica bola použitá na zmeranie vzdialeností vyše pol milióna hviezd do vzdialenosti 150 pc od Slnka, čím vznikol Tycho Catalogue.

Družica Hipparcos bola 3 metre dlhá, 1,8 metra široká a obsahovala teleskop typu Schmidt. Družici zlyhal motor Mage 2, ktorý ju mal dosť na pôvodne plánovanú geostacionárnu dráhu, a preto zostala okolo Zeme obiehať po výstredne eliptickej dráhe. To negatívne ovplyvnilo dĺžku a kvalitu jej práce. Dňa 14. júna 1993 zlyhala palubná pamäť satelitu a 15. augusta 1993 bol definitívne vypnutý. Počas svojej štvorročnej činnosti uskutočnil vyše 2 milióny pozorovania 120 000 hviezd do 12 magnitúdy. Polohy pozorovaných hviezd boli oproti pozemským meraniam spresnené 10- až 100-násobne.

## Iné projekty

## Externé odkazy
* Michael Voplatka: ESA – 7. díl – Jak daleko jsou hvězdy?

Kategória:Umelé družice Zeme
Kategória:Kozmické observatóriá
Kategória:Neaktívne sondy
Kategória:Družice ESA
Tycho Catalogue

**Tycho Catalogue** je astronomický katalóg obsahujúci súradnice a jasnosti viac ako milióna hviezd zmeraných satelitom Hipparcos.

Kategória:Astronomické katalógy hviezd
Westerlund 2

**Westerlund 2** je masívna hviezdokopa obsahujúca hviezdu **WR20a**, jednu z najťažších známych hviezd.

Kategória:Hviezdokopy
Kategória:Súhvezdie Kýl
Eva Kamrlová

**Eva Kamrlová** (* 23. október 1942, Bratislava – † 25. november 2024) bola slovenská koncertná organistka.

## Životopis
V rokoch 19571963 vyštudovala Konzervatórium v Bratislave, hru na organ u Irmy Skuhrovej. Po absolvovaní konzervatória v rokoch 19631968 študovala na Hudobnej fakulte Vysokej školy múzických umení v Bratislave u prof. Ferdinanda Klindu.

V roku 1966 sa stala laureátkou medzinárodnej súťaže Pražská jar, kde získala aj III. cenu. O tri roky neskôr získala ocenenie ako prvá Slovenka na medzinárodnom interpretačnom majstrovskom kurze v belgickom Mechelene u významného skladateľa a organistu Flora Peetersa.

Zúčastnila sa mnohých ďalších medzinárodných interpretačných kurzov. Sólisticky vystupovala so slovenskými orchestrami, ako sú Štátna filharmónia Košice, Štátny komorný orchester Žilina pod taktovkou dirigentov Bystríka Režuchu a Leoša Svárovského. Komorne spolupracovala s fagotistom Petrom Hanzelom, trubkárom Kamilom Roškom, mezosopranistkou Evou Blahovou, sopranistkou Magdalénou Blahušiakovou ako aj s altistkou Hanou Štolfovou-Bandovou. Nahrávala tiež pre Slovenský rozhlas. V rozhlase pôsobila aj ako publicistka – autorka hudobno-slovných relácií.

V období rokov 19811987 pôsobila na Základnej umeleckej škole v Bratislave ako pedagogička. V rokoch 19941999 vyučovala na Cirkevnom konzervatóriu v Bratislave. Je zakladateľkou cirkevného zboru a pedagogičkou organovej hry.

V rokoch 19871994 vykonávala funkciu tajomníčky Sekcie koncertných umelcov pri Zväze slovenských skladateľov a koncertných umelcov. Spolu s Mariánom Lapšanským bola spoluorganizátorkou *Stredoeurópskeho festivalu koncertného umenia* v Žiline. Od roku 1992 bola organizátorkou medzinárodného festivalu *[[Slovenské historické organy]]*, predtým v spolupráci s Ferdinandom Klindom. Bola tiež iniciátorkou bratislavského koncertného cyklu *Hudba na Hrade*.

## Osobný život
S manželom Jozefom Kamrlom má syna a dcéru.

## Diskografia
* *Iné časy / Les Autres Temps* (CD) (Diskant 2001)

## Referencie

## Externé odkazy
* Eva Kamrlová na webe Hudobného centra

Kategória:Slovenskí organisti
Kategória:Slovenskí hudobní pedagógovia
Kategória:Absolventi Konzervatória v Bratislave
Kategória:Absolventi Vysokej školy múzických umení
Kategória:Osobnosti z Bratislavy
Zaniah

**Zaniah** alebo Eta Virginis (η Vir/η Virginis) je hviezda v súhvezdí Panna.

Kategória:Bayerove objekty
Kategória:Súhvezdie Panna
Kategória:Trojhviezdy
Kategória:Biele podobry
Kráľovec

**Kráľovec** môže byť:

* slovenský názov mesta Kaliningrad, pozri Kaliningrad
* potok na Spiši, pozri Kráľovec (prítok Bicíra)
Vracov

**Vracov** je mesto v Česku v Juhomoravskom kraji v okrese Hodonín. 1. januára 2013 tu žilo 4 553 obyvateľov, z toho 2203 žien a 2350 mužov, pričom priemerný vek v obci bol 41,0 roka (muži 39,3 roka a ženy 42,6 roka).

## Osobnosti
* Josef Somr, český herec (* 1934 – † 2022)

## Referencie


## Pozri aj
* Zoznam miest v Česku
* Zoznam obcí v Česku

## Iné projekty

## Externé odkazy
* Oficiálne stránky mesta


Kategória:Mestá v Česku
Kategória:Obce okresu Hodonín
Vysoké Mýto

**Vysoké Mýto** () je mesto v Pardubickom kraji, v okrese Ústí nad Orlicí, Česko. Počet obyvateľov je 12 436 (stav k 1.1.2014). V tomto meste sídli autobusový podnik Iveco, bývalá Karosa..

## Osobnosti obce
* Alois Vojtěch Šembera (* 1807 - † 1882), jazykovedec a literárny historik

## Partnerské mestá
*  Korbach, Nemecko
*  Pyrzyce, Poľsko
* Spišská Belá, Slovensko
*  Šopron, Maďarsko
*  Varna, Bulharsko
*  Verl, Nemecko

## Referencie


## Pozri aj
* Zoznam miest v Česku
* Zoznam obcí v Česku

## Iné projekty

## Externé odkazy
* Oficiálna stránka 


Kategória:Mestá v Česku
Kategória:Mestské pamiatkové zóny v Česku
Viktor Jacobi

**Viktor Jacobi**, pôvodným menom ***Viktor Jakabfi***, uvádzaný aj ako *Victor Jacobi*, alebo *Viktor Jakobi*, (* 22. október 1883, Budapešť, Maďarsko – † 12. december 1921, New York, USA) bol maďarský operetný skladateľ.

Vyštudoval na Hudobnej akadémii (Zeneakadémia) v Budapešti pod vedením Jánosa Koesslera spoločne s ďalšími maďarskými operetnými skladateľmi,  Emmerichom Kálmánom a Albertom Szirmaim. Komponovať operety začal ešte pred skončením štúdia (ukončil ho v roku 1905). Hneď jeho prvá opereta, A *Rátartós Királykisasszony* (*Zanovitá princezná*) mala úspech. Libreto napísali Drachman Holger a Jenő Heltai. Pôvodne pochádzalo z Andersenovej rozprávky, ktorá bola viackrát prepisovaná a zhudobnená. Opereta mala premiéru v Népszínház 17. decembra 1904. Libreto k jeho ďalšej operete, *A legvitézebb huszár* (*Najhrdinskeší husár*, 1905) napísal Ferenc Martos, ktorý sa stal úspešným maďarským libretistom. Úspech ďalšieho diela, *A tengerszem tündére*, prerušil príchod oveľa úspešnejšej operety – *[[Veselá vdova|Veselej vdovy]]* od Franza Lehára. Svetový úspech dosiahol Jacobi najprv operetou *Leányvásár* (*[[Trh s dievčatami]]*, 1911) ale predovšetkým operetou *[[Szibill]]* (1914). Počas skúšok operety *Szibill* v Londýne vypukla 1. svetová vojna. Premiéra bola zrušená a Jacobi sa stal v Londýne nežiaducou osobou. Preto odišiel do Ameriky. V Amerike písal hlavne hudobné sprievody k rôznym dielam bez nejakej väčšej slávy. Pracovné tempo mu podlomilo zdravie a umrel v mladom veku – ako 38 ročný.

## Diela
* A rátartós királykisasszony, *Zanovitá princezná* (1904)
* A legvitézebb huszár, *Najhrdinskejší husár* (1905)
* A tengerszem tündére (1906)
* Tüskerózsa (1907)
* Van, de nincs (1908)
* Jánoska (1909)
* Leányvásár, *[[Trh s dievčatami]]*(1911)
* Szibill (1914)

Kategória:Opereta
Kategória:Operetní skladatelia
Kategória:Maďarskí hudobní skladatelia
Zeta Reticuli

**Zeta Reticuli**  (Zeta&nbsp;Ret / ζ&nbsp;Reticuli / ζ&nbsp;Ret) je dvojhviezda v súhvezdí Sieť. Jej zložky s magnitúdami 5,2 a 5,5 delí vzdialenosť 310”.

Súradnice pre epochu 2000.0:
* Rektascenzia: 3h 17m 46s
* Deklinácia: -62°34'31"

## Zdroj
*

Kategória:Bayerove objekty
Kategória:Súhvezdie Sieť
Kategória:Žlté trpaslíky
Kategória:Pohybová hviezdokopa Zeta Herculis
Zeta Bootis

**Zeta Bootis** je jasná dvojhviezda v súhvezdí Pastier. Jej Flamsteedovo označenie je 30 Bootis.

Kategória:Bayerove objekty
Kategória:Flamsteedove objekty
Kategória:Súhvezdie Pastier
Kategória:Astronomické objekty objavené v roku 1796
Kašmír

**Kašmír** môže byť:
* geografické/historické územie:
** v užšom zmysle: Kašmírska kotlina (= Vlastný Kašmír – teda z dnešného pohľadu časť indického štátu Džammú a Kašmír vymedzená okresmi Anantnag, Baramulla, Budgam, Kupwara, Pulwamaa a Šrínagar)
** v širšom zmysle: historické územie (pôvodne samostatný štát, neskôr pod kontrolou rôznych ríš, nakoniec 1849 – 1947 kniežatstvo pod britskou kontrolou pod názvom "Kašmír a Džammú" alebo "Džammú a Kašmír"), pozri Kašmír (historické územie)
** jeden alebo viacero z dnešných správnych útvarov na území bývalého kniežatstva:
*** v Indii: Džammú a Kašmír
*** v Pakistane: Pakistanom spravovaný Kašmír:
****Ázád Džammú a Kašmír (= Ázád Kašmír)
****Gilgi Baltistán (staršie: Severné oblasti)
*** v Číne:
****Aksai Čin
****ďalšie územia
* druh látky, pozri kašmír (látka)
* druh tapety pripomínajúcej túto látku
* druh jemných vlnených šatiek a šálov
* druh jazyka používaného vo veľmi úzkych kruhoch v strednej Európe
Panna

**Panna** môže byť: 

* žena alebo dievča, ktorá nemá porušenú panenskú blanu, alebo ktorá nemala pohlavný styk, pozri pod panenstvo a panictvo 
* matka Ježišova, pozri Panna Mária
* istá rozprávková bytosť, napr. morská panna, lesná panna
* Panna (súhvezdie)
* Panna (kopa galaxií)
* znamenie zverokruhu, pozri Panna (znamenie)
* v botanike: klinček slzičky Dianthus
* lícová strana mince (napr. pri hode), pozri Panna (minca) 
* názov vyššej veže hradu Trosky v Českom raji
* názov skalného útvaru v Povydří
* mesto v štáte Madhjapradéš v Indii, pozri Panna (mesto)
Kaffaljidhm

**Al Kaff**, **Kaffaljidhm**, **Alkaffaljidhina** ( – zmrzačená dlaň) alebo **Gamma Ceti** (γ Cet / γ Ceti) je astrometrická dvojhviezda zdanlivej jasnosti 2,7m. Jej zložky, hviezdy zdanlivej jasnosti 3,47m a 6,2m, spektrálneho typu A3 a F7, sú od seba vzdialené 63 AU. Jasnejšia hviezda patrí do triedy svietivosti V, teplota jej povrchu dosahuje 9&nbsp;000 K. Vzdialenosť od Zeme je približne 82 ly. Skoro štvrť stupňa od tejto dvojice sa nachádza ďalšia hviezdička, C zložka 10m, ktorá by k nej mohla fyzicky patriť. 

## Externé odkazy
* SIMBAD – Gamma Ceti (anglicky)
* Jim Kaler: KAFFALJIDHMA (Gamma Ceti, anglicky)

Kategória:Súhvezdie Veľryba
Kategória:Bayerove objekty
Kategória:Trojhviezdy
Kategória:Biele hviezdy hlavnej postupnosti
Kategória:Žltobiele trpaslíky
Kategória:Hviezdy typu A
Kategória:Hviezdy typu F